Eesti võrkpallikoondis

Eesti võrkpallikoondis on Eesti esindusmeeskond võrkpallis. Koondist haldab Eesti Võrkpalli Liit ning selle liikmed valib peatreener.

Eesti võrkpallikoondis jõudis esimest korda Euroopa meistrivõistluste finaalturniirile 2009. aastal. Kokku on nad osalenud seal seitsmel korral (2009, 2011, 2015, 2017, 2019, 2021 ja 2023) ning parimaks saavutuseks on 2015. aastal saavutatud 11. koht. Olümpiamängudele ega maailmameistrivõistlustele Eesti võrkpallikoondis jõudnud ei ole.

Koondise parim koht FIVB maailma edetabelis on olnud 2018. aastal 26. koht.

2016. aastal võitis Eesti võrkpallikoondis Euroopa Liiga ja kindlustas koha Maailmaliigas. 2017. aastal võideti Maailmaliiga tugevuselt 3. grupp ning kokkuvõttes oldi 25. kohal. Juulis 2017 avaldatud maailma edetabelis tõusis Eesti 32. kohale.

2018. aastal kaotas FIVB Maailmaliiga ning lõi Rahvuste Liiga, kuhu pääses osalema 16 meeskonda, Eesti mängis Euroopa Liiga esimeses tugevusgrupis (Kuldliigas), mis taas võideti.

Tulemused

Euroopa meistrivõistlused

Maailmaliiga ja Rahvuste liiga

Alates 2018. aastast asendati Maailmaliiga Rahvuste liigaga.

Challenger Cup

Euroopa Liiga

Koondis

Mängijad
Järgnevad mängijad esindasid Eestit Euroopa meistrivõistluste finaalturniiril 2023.

Personal

Eesti võrkpallikoondise personal Euroopa meistrivõistluste finaalturniiril 2023.

Statistika 

|-
|

Peatreenerid

|

Rekordkoondislased
Enim mänge koondise eest mänginud mängijad seisuga 05.09.2023.

<small>Mängijad rasvases kirjas on klubitasandil tegevad.
|}

Tunnustus
Võrkpallikoondis valiti 2010. aastal Eesti aasta võistkonnaks.

Tulemused noorteklassis 
Eesti kuni 21-aastaste noormeeste koondis lõpetas 2013. aastal Bulgaaria pealinnas Sofias toimunud maailmameistrivõistluste valikturniiri täisedu nelja võiduga ja jõudis augusti lõpus toimuvale finaalturniirile. Alistati Rumeenia (3:2), Bulgaaria (3:2), Saksamaa (3:0), Iisrael (3:0). MM-finaalturniiril Türgis saadi 3 võitu ja 2 kaotust ning saavutati sellega 20 koondise hulgas 17. koht.
 Koosseisu kuulusid: Andri Aganits, Karel Ellermaa, Helger Hääl, Helar Jalg, Ronald Järv, Kaur Koiduste, Taavet Leppik, Denis Losnikov, Karlis Mesila, Kevin Soo, Robert Täht, Hardi Talv, Renee Teppan, Keiro Vantsi. Peatreener oli Urmas Tali.

Tais toimunud juunioride MM-i finaalturniirile on Eesti meeskond pääsenud ka aastal 1999. Alagrupis edestati Soomet, Tšehhit ja Saksamaad. Finaalturniiril võideti avamängus väljakuperemehi (3:1), kuid kaotati Aasia meistrile Iraanile (0:3) ja edasipääsu otsustanud kohtumises eduseisust tugevale Poola meeskonnale (1:3).
 Koosseisu kuulusid: Kert Toobal, Argo Meresaar, Kristjan Õuekallas, Raimo Pajusalu, Jaanus Nõmmsalu, Pavel Kružajev, Rivo Vesik, Mihkel Roosme ...

Viited

Välislingid 
 Eesti Võrkpalli Liidu koduleht
 Profiil fivb.org

Eesti võrkpall
Võrkpall
Võrkpallikoondised